Näilises vastolus Hulme'iga on deklaratsiooni esimene punkt, mis väidab, et "tuleb tarvitada tavalist kõnekeelt." Otsekohe järgnev lisamärkus, et ikkagi "tuleb alati valida täppis sõna, mitte ligikaudu täppis või ainult dekoratiivne sõna," näitab aga, et väljendiga "kõnekeel" ainult hoiatatakse sentimentaalsete ja dekoratiivitsevate liialduste eest ja nõutakse asjalikkust, mida enda elamuste kunstilises väljendamises ei ole võimalik saavutada teisiti kui tugevate  kõrvalekaldumustega hariliku keele lamedusest, kuigi küll ainult seevõrra kui need aitavad vähendada vahet ees hõljuva mõtte ja sõnastuse vahel.